Θεσσαλονίκη, 24/9/2020

**ΤΟ LIDL PLUS ΠΡΩΤΟ ΣΤΗΝ ΚΑΤΗΓΟΡΙΑ «ΚΟΡΥΦΑΙΕΣ ΕΦΑΡΜΟΓΕΣ» ΣΤΗΝ ΕΛΛΑΔΑ**

Με το ξεκίνημα της διάθεσης και μέσα σε λίγες μόνο μέρες το [Lidl Plus](https://www.lidl-hellas.gr/lidl-plus) κέρδισε τις εντυπώσεις και εκτοξεύτηκε στην πρώτη θέση στην κατηγορία «Κορυφαίες Εφαρμογές» τόσο στο App Store όσο και στο Google Play.

Οι Έλληνες καταναλωτές αγκάλιασαν από την πρώτη κιόλας μέρα το νέο πρόγραμμα πιστότητας της Lidl Ελλάς, καθιστώντας το απαραίτητο για τις καθημερινές τους αγορές, δείχνοντας για ακόμα μία φορά την εμπιστοσύνη τους στην εταιρία.

Η Lidl Ελλάς αφουγκραζόμενη τις επιθυμίες των καταναλωτών, δημιούργησε μία εφαρμογή, μέσω της οποίας δίνει τη δυνατότητα σε κάθε καταναλωτή ξεχωριστά να απολαμβάνει ελκυστικές προσφορές σε αγαπημένα προϊόντα, να παρακολουθεί ηλεκτρονικά τις συναλλαγές του, αλλά και μία σειρά ακόμη λειτουργιών και προνομίων.

Το [Lidl Plus](https://www.lidl-hellas.gr/lidl-plus) ήρθε για να μείνει και υπόσχεται στο μέλλον ακόμη περισσότερες δυνατότητες και περιεχόμενο με περισσότερα χαρακτηριστικά.

Μέσω του [Lidl Plus](https://www.lidl-hellas.gr/lidl-plus), η εταιρία θέλει να καλύψει δύο βασικές ανάγκες του σύγχρονου καταναλωτή: την ευκολία στις αγορές και μελλοντικά προσωποποιημένες προσφορές που θα ανταποκρίνονται στις ανάγκες του. Και όλα αυτά χωρίς πόντους, χωρίς τη χρήση πλαστικής κάρτας, αλλά μόνο μέσω της χρήσης κινητού τηλεφώνου.

Ο καθένας μπορεί να κατεβάσει την εφαρμογή δωρεάν από το [App Store](https://rebrand.ly/iOS_LidlPlus) / [Google Play](https://rebrand.ly/Android_LidlPlus), να κάνει γρήγορα και εύκολα εγγραφή και να απολαύσει άμεσα το περιεχόμενο του [Lidl Plus](https://www.lidl-hellas.gr/lidl-plus).

Οι χρήστες μπορούν να ενεργοποιήσουν τις προσφορές πριν επισκεφτούν τα καταστήματα της Lidl και όταν φτάσουν στο ταμείο, να σκανάρουν απλά την ψηφιακή κάρτα που θα βρουν εντός της εφαρμογής [Lidl Plus](https://www.lidl-hellas.gr/lidl-plus), εξαργυρώνοντας έτσι τις προσφορές με την ολοκλήρωση της αγοράς τους.

**Επισκεφθείτε τη Lidl Ελλάς και στα:**

**https://corporate.lidl-hellas.gr**

[**www.facebook.com/lidlgr**](http://www.facebook.com/lidlgr/)

[**www.twitter.com/Lidl\_Hellas\_**](http://www.twitter.com/Lidl_Hellas_)

[**www.instagram.com/lidl\_hellas**](https://www.instagram.com/lidl_hellas/)

[**www.linkedin.com/company/lidl-hellas**](http://www.linkedin.com/company/lidl-hellas)

**https://www.youtube.com/user/lidlhellas**